钦定古今图书集成/明伦汇编/官常典/第367卷 > 陈太素
## 钦定古今图书集成/明伦汇编/官常典/第367卷 > 陈太素

按《宋史》本传：“太素，字仲华，河南缑氏人。中进士第，尝
为大理评断官。入审刑，为详议官，权大理少卿，又判
大理事。任刑法二十馀年。朝廷有大狱疑，必召与议。
太素为推原人情，以传法意，众皆释然，自以为不及。
虽号明习法令，然所论建亦或有不中。每临案牍，至
忘寝食，大寒暑不变。子弟或止之，答曰：‘囹圄之苦，岂
不甚于我也’。”历知江阴军、兖州、明州，有治迹，在《大理
耳》疾，数求罢，执政以为任职，弗许。累官至尚书兵部
郎中，卒。太素家行修治，尤善论刑名，常以为有司议
法，当据文直断，不可求曲当法，求曲当法，所以乱也。